作者：施翠岩
词牌/韵律：沁园春

paragraphs: 披紫菟裘，上白鹭亭，看吹洞箫。
望长江庚鲸过，江横素练，回仙鹤度，月在青霄。
依约淮山，清冷风露，如到瀛洲听海涛。
浮图近，更玉铃金铎，初奏琅玕。
人间梦境廖廖。
问故国繁华能几朝。
有千年枯井，龙沉凤怨，数邱黄壤，兔走猿嗥。
莫问荣华，不如归去。
短棹孤篷乘夜潮。
翠岩下，耕白云二顷，胜种仙苗。